Høy stråling Ifølge nyhetsbyrået Kyodo har japanske myndigheter gjort målinger som viser at utslippene av radioaktive stoffer fra Fukushima har nådd et nivå på opptil 10.000 terabecquerel i timen. Det skal være disse målingene som ligger til grunn for tirsdagens oppjustering av ulykkens alvorsgrad fra nivå fem til nivå sju. Målinger viser ifølge Kyodo at den radioaktive strålingen rundt Fukushima Daiichi nå overstiger den akseptable mengden på 1 millisievert i året innenfor 60 kilometer i nordvestlig retning fra atomkraftverket og 40 kilometer i sørsørvestlig retning.